19.7.2022
EL
Επίσημη Εφημερίδα της Ευρωπαϊκής Ένωσης
L 190/187
ΠΑΡΑΡΤΗΜΑ IV
ΟΡΙΣΜΟΙ ΠΟΥ ΑΝΑΦΕΡΟΝΤΑΙ ΣΤΑ ΠΑΡΑΡΤΗΜΑΤΑ I ΕΩΣ III 1.
Πολύ μεγάλη περιοχή (VLA) Η έννοια της VLA συνίσταται σε καθορισμένες γεωγραφικές περιοχές που επιτρέπουν την ομαδοποίηση αισθητήρων.
Σε πρώτη σειρά, ο ίδιος αισθητήρας που τοποθετείται σε θέσεις σε διαφορετικές VLA θα παρουσιάζει διαφορετικές επιδόσεις και προστιθέμενη αξία.
Επί του παρόντος εξετάζονται οι ακόλουθες «πολύ μεγάλες περιοχές»: — VLA «Ασία» — VLA «Ευρώπη» — VLA «Βόρεια Αμερική» — VLA «Ωκεανία» — VLA «Ειρηνικός Ωκεανός» — VLA «Νότια Αφρική» — VLA «Νότια Αμερική» Η κατά προσέγγιση θέση των VLA απεικονίζεται στο ακόλουθο σχήμα:
2.
Μελέτες αρχιτεκτονικής Ο όρος «μελέτες αρχιτεκτονικής» περιλαμβάνει ένα σύνολο δραστηριοτήτων μηχανικής συστημάτων.
Περιλαμβάνει την αξιολόγηση των επιδόσεων και της προστιθέμενης αξίας ενός συγκεκριμένου πόρου, μιας συγκεκριμένης αναβάθμισης, ενός ολόκληρου δικτύου αισθητήρων ή την αξιολόγηση και ταξινόμηση εναλλακτικών λύσεων σχεδιασμού και την αιτιολόγηση της κατάταξής τους.
Οι μελέτες αρχιτεκτονικής συνάδουν με μια προσέγγιση από τη βάση προς την κορυφή που στοχεύει στη βέλτιστη σχέση ποιότητας–τιμής, με την αποφυγή περιττών επικαλύψεων και, παράλληλα, με παρακολούθηση σχετικά με το αν το σύστημα ανταποκρίνεται στις ανάγκες των χρηστών υψηλού επιπέδου.
Οι μελέτες αρχιτεκτονικής καλύπτουν όλες τις λειτουργίες του συστήματος: Λειτουργία αισθητήρων, λειτουργία επεξεργασίας δεδομένων και λειτουργία υπηρεσίας. 3.
Ανεπεξέργαστα δεδομένα Τα δεδομένα σε επίπεδο αισθητήρα που δεν έχουν υποβληθεί σε μετεπεξεργασία (όπως δεδομένα ανά παλμό ραντάρ, εικόνες και ανίχνευση φωτονίων).